“คลัง” หั่น GDP ปีนี้เหลือโต 2.3% เซ่น “โควิด-19” ระลอกใหม่ กดท่องเที่ยว-ส่งออกฟื้นช้า
“สำนักงานเศรษฐกิจการคลัง” หั่น GDP ปี 64 เหลือโต 2.3% จากเดิมคาดโตราว 2.8% รับผลกระทบ "โควิด-19” ระลอกใหม่ กดท่องเที่ยว-ส่งออกฟื้นช้า
“สำนักงานเศรษฐกิจการคลัง” หั่น GDP ปี 64 เหลือโต 2.3% จากเดิมคาดโตราว 2.8% รับผลกระทบ "โควิด-19” ระลอกใหม่ กดท่องเที่ยว-ส่งออกฟื้นช้า
29 เม.ย. 2564

สำนักงานเศรษฐกิจการคลัง (สศค.) ปรับลดประมาณการอัตราการขยายตัวทางเศรษฐกิจ (GDP) ของไทยในปี 64 ลงมาเหลือเติบโตราว 2.3% จากเดิมคาดว่าจะเติบโตราว 2.8% เนื่องจากคาดว่าตัวเลขนักท่องเที่ยวต่างชาติในปีนี้จะลดลงเหลือเพียง 2 ล้านราย หลังจากการเปิดประเทศต้องล่าช้าออกไป ขณะที่การส่งออกน่าจะฟื้นมาขยายตัวเป็นบวกได้ราว 11% และการนำเข้าขยายตัว 18%
ทั้งนี้ สศค.ระบุว่า เศรษฐกิจไทยในปีนี้ได้รับผลกระทบจากการระบาดระลอกใหม่ในหลายประเทศ รวมถึงไทย ส่งผลทำให้กิจกรรมทางเศรษฐกิจ การเดินทางระหว่างประเทศ นักท่องเที่ยวต่างชาติ ลดลง อย่างไรก็ตาม เศรษฐกิจโลก โดยเฉพาะประเทศคู่ค้าฟื้นตัวต่อเนื่องจากมาตรการการเงินการคลังเป็นผลบวกต่อการส่งออก
นอกจากนี้การดำเนินมาตรการทางการคลังของรัฐอย่างต่อเนื่อง ทั้งคนละครึ่ง เราชนะ เรารักกัน และมาตรการด้านการเงินเพื่อดูเลเยียวยาประชาชนที่ได้รับผลกระทบ และเม็ดเงินส่งผ่านจาก พ.ร.ก.กู้เงินฯ จะมีส่วนกระตุ้นการบริโภค ประคองธุรกิจ และรักษาระดับการจ้างงาน
 
 